જીએસટી લાગુ થયા બાદ અમદાવાદ અને સુરતમાં વેપારીઓએ ઉગ્ર વિરોધ નોંધાવ્યો હતો. કોંગ્રેસ દ્વારા ખાસ કરીને સુરતના વેપારી વર્ગ પર નિશાન સાધવામાં આવી રહ્યું હોય એમ લાગી રહ્યું છે. 8 નવેમ્બરે નોટબંધીની જાહેરાતને એક વર્ષ પૂર્ણ થયું ત્યારે કોંગ્રેસ ઉપાધ્યક્ષ રાહુલ ગાંધી સુરત પહોંચ્યા હતા. તેમણે દિવસ દરમિયાન સુરતના નાના અને મધ્યમ વર્ગના વેપારીઓ, ટેક્સટાઇલ, હીરા ઉદ્યોગના કાર્યકર્તાઓ સાથે મુલાકાત કરી હતી અને ત્યાર બાદ સાંજે આ વેપારીઓ સાથે સંવાદ કાર્યક્રમ પણ યોજ્યો હતો. નાના અને મધ્યમ કક્ષાના વેપારીઓને જીએસટીને કારણે અનેક મુસીબતો ભોગવવી પડી છે, આથી જીએસટીના વિરોધ દ્વારા કોંગ્રેસ આ વર્ગને પોતાની તરફ કરવાનો પ્રયત્ન કરી રહી છે